Iepirkuma komisijas 2026. gada 21. augusta sēdē sniegtā atbilde uz ieinteresētā piegādātāja uzdoto jautājumu par atklāta konkursa
“Projektēšana un būvdarbi objektā “Laukuma ar nojumēm izbūve teritorijā pie ēkas (046) Krustabaznīcas ielā 9 k-4, Rīgā”, identifikācijas Nr. VAMOIC 2026/67 (turpmāk – atklāts konkurss)



Jautājums Nr.1:
Lūgums precizēt vai atkrituma nojumi ir plānots atjaunot jeb atstāt esošo un veikt kosmētiskos darbus vai arī plānots izbūvēt jaunu? Jo Darba-projektēšanas uzdevumā minēts: “izbūvēt velosipēdu novietņu laukumu ar nojumēm, atjaunot atkritumu konteineru laukuma segumu un nojumes un ierīkot nojumēm apgaismojumu.”

Atbilde Nr.1:
Iepirkuma komisija informē, ka saskaņā ar darba – projektēšanas uzdevuma 4.pielikuma tabulu Nr.2 ir paredzēta atkritumu konteineru novietņu ar nojumi projekta izstrāde un izbūve teritorijā pie ēkas (046) Krustabaznīcas ielā 9 k-4, Rīgā.
Darba uzdevumā ir noteikta divu nojumju pārbūve 8 plastmasas atkritumu konteineru uzglabāšanai, katrā nojumē paredzot vietu 4 atkritumu konteineriem (h = 1325 mm, a = 1370 mm, b = 1077 mm).
Nojumes paredzēts izvietot 3m attālumā vienu no otras, starp tām paredzot brauktuvi. Nojumju iekšējām sienām (vērstām pret brauktuvi starp nojumēm) norobežojošās konstrukcijas nav nepieciešamas.
Ņemot vērā iepriekš minēto, darba - projektēšanas uzdevums paredz esošo atkritumu konteineru nojumju pārbūvi (atjaunošanu), nevis tikai kosmētisku remontu. Projektēšanas gaitā jāizstrādā risinājums, kas atbilst darba uzdevumā noteiktajām prasībām un nodrošina nepieciešamo funkcionalitāti.
Konstrukciju stiprības un stabilitātes aprēķini jāveic atbilstoši LBN 003-19 “Būvklimatoloģija” noteiktajām klimatiskajām slodzēm un spēkā esošo normatīvo aktu prasībām.





Iepirkuma komisijas sniegtās atbildes un skaidrojumi ir neatņemama atklāta konkursa nolikuma sastāvdaļa.
